# תוכנת N V D A עם תוסף AccessMind

## מהי תוכנת NVDA?

תוכנת קורא המסך **N V D A** ובשמה המלא **N**on **V**isual **D**esktop **A**ccess, בעברית גישה לשולחן עבודה ללא ויזואליות, הינה תוכנה חינמית ואינה משמשת למטרות רווח, כל אחד מורשה להשתמש בה.
התוכנה מאפשרת לעיוורים מוחלטים משתמשים בה בעזרת מקלדת בלבד, ובעלת תכונה שנקראת **Mouse Over**, תכונה המאפשרת למשתמשים שמחזיקים את העכבר להעביר את סמן העכבר על טקסט כלשהו והתוכנה תקריא אותו. N V D A מקריא שדות, תיבות שיחה, מלל מתוך האינטרנט ואפילו יודעת לדווח על שגיאות כתיב ב Word.

## על מה חברת Let's Talk גובה תשלום?

Let's Talk מספקת אך ורק רישיון לתוסף של מנועי דיבור איכותיים עבור תוכנת NVDA ואינה גובה סכום כלשהו מעבר לכך, אלא אם המשתמש ביקש הדרכה בסיסית הדורשת תשלום נוסף.
התוסף מאפשר ביצוע הפרדת קולות, זאת אומרת, הקראת טקסטים מעורבים בו זמנית בעברית, באנגלית ובשפות אחרות, בהתאם למנועי הדיבור המותקנים.
חברת Let's Talk אינה אחראית למציאת פתרונות תפעוליים או טכניים לתוכנה למעט מצבים בהם תוספי הקולות שנרכשו לא עובדים עם התוכנה.

**שמו לב, הסבר זה נכתב כשירות ללקוחות Let's Talk.**

להפעלת התוכנה ממקלדת לחץ על צירוף המקשים **Control + Alt + N**

ליציאה או הפסקה של התוכנה ממקלדת לחץ על צירוף המקשים **Insert + Q**

## קיצורי מקשים שימושיים להגדרות N V D A כשהתוכנה עובדת

**INSERT+2** הפעל או הפסק קריאת אותיות בזמן הקלדה

**INSERT+3** הפעל או הפסק קריאת מילים בזמן הקלדה

**INSERT+4** הפעל או הפסק קריאת מקשים בזמן הקלדה

**INSERT+P** הפעל או הפסק קריאת סימנים

**INSERT+M** הפעל או הפסק קריאת מעבר עכבר על טקסט

**INSERT+CONTROL+C** שמור קונפיגורציה

**INSERT+CONTROL+V** הגדרות קול, בחלון שנפתח ניתן לשנות מספר נתונים: החל מעוצמת ומהירות דיבור ועד להקראת סימני פיסוק.

## הפעלת תוכנת הקראה  N V D A בעזרת עכבר המחשב

יש למקם את סמן העכבר על הטקסט שמעוניינים לשמוע והתוכנה תקריא את הטקסט.
**חשוב לציין,** בעת שימוש הצבעת סמן העכבר על גבי הטקסט התוכנה תקריא את הטקסט ולא ניתן להשתיק תכונה זו, אי לכך תנועות המשתמש עם סמן העכבר מחייבות סבלנות והימנעות מתזוזות מהירות מטקסט אחד למשנהו.
יש להצביע על הטקסט ובמקרים מסויימים להקליק על הטקסט ולהמתין שהתוכנה תקריא את הטקסט וזאת מבלי להזיז את סמן העכבר, בדרך כלל, התוכנה תקריא את הטקסט עד לנקודה או עד לסוף הפיסקה של הטקסט.

ניתן לשנות את אופן ההקראה למצבים של מילה , שורה, פיסקה. אפשרות זו נמצאת בתפריטי התוכנה.

להפסקת שתף ההקראה השתמש במקש **Control** שבמקלדת.

## פקודות להפעלת תוכנת הקראה  N V D A ממקלדת

### פקודות בסיסיות

**INSERT+T**קרא כותרת חלון נוכחי

**INSERT + חץ למעלה** מקריא שורה

**INSERT + חץ למטה** מקריא את כל הטקסט בהמשכיות

**Control** מפסיק את ההקראה

**Shift** עצור או המשך את ההקראה

### פקודות מתקדמות

**INSERT+F2** פקודת "עבור דרך" (Pass Through), זוהי פקודה מיוחדת שתפקידה למנוע התנגשות של פעולת מקשים ממקלדת עם תוכנות אחרות. יש לבצע את הפקודה ומיד לאחר מכן לבצע את הפקודה "המתנגשת" הרצויה.
**INSERT+SHIFT+B**, דיווח על סוללה במחשבים ניידים.
**INSERT+SHIFT+S**, השתקה (הרדמה) של התוכנה, לחיצה נוספת מבטלת השתקה.
**INSERT+TAB**, הקרא את האובייקט שנמצא במיקוד.
**INSERT+B**, הקרא את תוכן תיבת השיחה שנמצאת במיקוד.

**Insert+M** ביטול או הפעלת עקיבת עכבר להקראה.

### הקראת טקסט סלקטיבי

לעיתים בעת גלישה באתר מסויים אנו רוצים להקריא טקסט ספציפי מבלי לשמוע טקסט אחר, יש לבצע את הפעולות הבאות:

1. צבע את הטקסט בעזרת העכבר או החזק את מקש **Shift** ולחץ על **חצים**.
2. לחץ על צירוף המקשים **Insert+Shift+ חץ למעלה**

### פקודות לניווט בתוך טבלה

**CONTROL+ALT+חץ שמאלה**, עבור לעמודה קודמת (באותה שורה)
**CONTROL+ALT+חץ ימינה**, עבור לעמודה הבאה (באותה שורה)
**CONTROL+ALT+חץ למעלה**, עבור לשורה קודמת (באותה עמודה)
**CONTROL+ALT+חץ למטה**, עבור לעמודה הבאה (באותה עמודה)

## ניווט חכם באינטרנט בעזרת מקלדת

**b** כפתורים

**c** תיבת קומבינציה

**e** תיבת עריכה

**h** כותרות

**i** רשימה

**k** קישורים
**m** מסגרות
**n** פסקאות
**r** כפתור רדיו

**t** טבלה
**x** תיבות סימון
**1** עד 6 כותרות 1 עד 6
**חיצים** למעלה או למטה מקריא כל שורה ושורה